text: 
  Således nærmer vi os ét af de nyere danske mærker, der også 
  fortæller en historie om det danske folk og dets idealer.
  
  Fra Ungarn kommer de raske atleter og fra Afrika en palet med 
  kolibrier  -  mærkerne fra Solens Rige får det til at svimle.
  
  I Danmark har vi fremstillet en rødgrødsfarvet sag, der anviser 
  hvordan danske hundeejere fjerner en hundelort fra fortovet. De fleste 
  kender mærket, der bærer på teksten: Hold Danmark rent.
  
  Illustrationen er enkel: En hund vender bagdelen til sin ejer, der 
  angiveligt stirrer Pluto lige ind i ... altimens han fjerner lorten 
  med en bælgvante.
  
  Nu er det vel de færreste udenfor Danmark, der forstår teksten, men 
  skulle det alligevel havne i et fjernt land, f.eks.Ungarn, Barbados 
  eller Nigeria, ja så kunne man jo let få det indtryk, at vi var et
   kedeligt, pragmatisk folk. I hvertfald harmonerer mærket dårligt på 
  et brev med ordlyden: PS ! Jeg kommer til Barbados om tre dage, 
  tusind kys ...
  
  
  
  